Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: 7 A 25/2006. (V. 5.) BM–rendelet május 13-án lépett hatályba, miközben annak melléklete elõírta, hogy a tájékoztatót és a kisebbségi választói jegyzékbe
Paragraph Index: 282

7 A 25/2006. (V. 5.) BM–rendelet május 13-án lépett hatályba, miközben annak melléklete elõírta, hogy a tájékoztatót és a kisebbségi választói jegyzékbe való felvétel formanyomtatványát május 10-ig meg kell küldeni a területi választási irodáknak. (Melléklet I. pont 1. alpont.) A tapasztalt hiányosságok ellenére kijelenthetõ, hogy a választások elõkészületei összességükben rendben zajlottak. Szükséges azonban, hogy a választási jogszabályok elõkészítõi a jövõben fokozottan ügyeljenek a jogalkotás rendjére vonatkozó szabályok betartására. Indokolt továbbá, hogy az Országos Választási Iroda nagyobb figyelmet fordítson a helyi választási irodák elõzetes felkészítésére, és jogalkalmazási gyakorlatuk egységesítésére. 2.2. A kisebbségi választói jegyzék összeállítása A magyarországi nemzeti és etnikai kisebbségek alkotmányos joga, hogy a településeken (beleértve a fõvárosi kerületeket is) kisebbségi önkormányzatokat hozzanak létre. Ezen alapjog érvényesülése érdekében az új törvényi szabályozás a kisebbségi önkormányzatok megválasztásának jogát kizárólag a kisebbségi közösségek tagjai számára biztosítja. A Kvjt. 2. § (1) bekezdése kimondja, hogy a kisebbségi önkormányzati választásokon az a személy választó és választható, aki – valamely nemzeti vagy etnikai kisebbséghez tartozik, valamint a kisebbséghez tartozását vállalja és kinyilvánítja, – magyar állampolgár, – a helyi önkormányzati képviselõk és polgármesterek választásán választójoggal rendelkezik, és – a kisebbségi választói jegyzékben szerepel. A kisebbségi választói jegyzék olyan nyilvántartás, amely lehetõvé teszi a választójoggal rendelkezõ személyi kör meghatározását. Hasonló regiszter a helyi önkormányzati választásokon is létezik azzal az alapvetõ különbséggel, hogy annak létrehozása és folyamatos vezetése a választópolgárok akaratától függetlenül kötelezõ, míg a kisebbségi jegyzékbe való felvétel önkéntes alapon, kérelemre történik, és az adatokat idõlegesen, a választás végleges eredményének megállapításáig tartják nyilván. Lényeges eltérés az is, hogy a névjegyzéket a választások elõtt közszemlére kell tenni, míg a kisebbségi választói jegyzék adatai nem nyilvánosak. A kisebbségi választói jegyzékbe való felvételt 2006. június 1-je és július 15-e között kérhették a lakóhely szerint illetékes helyi választási iroda vezetõjétõl a már ismertetett feltételeknek megfelelõ választópolgárok. Ennek érdekében a kitöltött formanyomtatványt vagy az e célra szolgáló gyûjtõládában helyezhették el, vagy levélben juttathatták el a jegyzõhöz. A kérelemnek 2006. július 15-én 16.00 óráig meg kellett érkeznie, a késedelem kimentésére nem volt lehetõség. A választópolgár csak egy kisebbségi jegyzékbe kérhette felvételét, ellenkezõ esetben valamennyi kérelme érvénytelenné vált. A jegyzékbe fel kellett venni azt a választópolgárt, aki a nyomtatványt hiánytalanul kitöltötte – vagyis megadta a törvényben elõírt adatait, és nyilatkozott arról, hogy magát valamely nemzeti vagy etnikai kisebbséghez tartozónak vallja – és a kérelmet a fenti határidõn belül benyújtotta. A kérelmezõnek a helyi önkormányzati képviselõk választásán választójoggal kellett rendelkeznie. E követelmény alól egyetlen kivétel volt: az is regisztráltathatta magát, aki október 1. napjáig a nagykorúvá válásával szerezte meg a választójogot. Annak következtében, hogy a választásokat október 1-jén tartották, ez a rendelkezés látszólag nem csorbít jogokat. A négy év múlva esedékes kisebbségi önkormányzati választásokon azonban már mindazok eleshetnek a választójog gyakorlásának lehetõségétõl, akik október 1-jét követõen, ám még a szavazás napja elõtt válnak nagykorúvá. A jogalkotó nem biztosította a jegyzékbe való felvétel utólagos lehetõségét azok számára sem, akik 2006. július 15-e után nem a 18. életévük betöltésével, hanem valamely más okból szerezték meg vagy kapták vissza a választójogukat. (Például házasságkötésük révén nagykorúvá váltak vagy letelt a közügyektõl eltiltás büntetésük hatálya.) Hasonló volt a jogi helyzete a kisebbségi közösségek azon tagjainak is, akik ebben a „köztes” idõszakban kapták meg a magyar állampolgárságot, õket sem lehetett felvenni a kisebbségi választói jegyzékbe. Több panasz érkezett hozzánk amiatt, hogy azokat a választópolgárokat, akik egy másik településre költöztek, törölni kellett a kisebbségi választói jegyzékbõl, és 2006. július 15-ét követõen új lakóhelyükön nem kérhették regisztrálásukat. A hatályos szabályozás szerint a kisebbségi választói jegyzék összeállításának folyamata 2006. július 15-ével, illetve az esetleges jogorvoslati eljárás befejezésével lezárult. Ezt követõen a jegyzõk kötelesek voltak gondoskodni a jegyzék továbbvezetésérõl, azonban intézkedési jogkörük csak arra terjedt ki, hogy a jogszabályban meghatározott esetekben töröljék a nyilvántartásból a választópolgárokat, valamint átvezessék az adatok változásait. Ezzel szemben a helyi önkormányzati választásokon akár a szavazás napján is lehetõség van arra, hogy a választópolgárt kérésére felvegyék a névjegyzékbe. 2007/67/II. szám Hasonló megoldás elvileg alkalmazható volna a kisebbségi önkormányzati választásokon is, a visszaélések lehetõsége miatt azonban ehhez a kisebbségi választói jegyzékbe való felvétel szabályainak teljes átgondolására lenne szükség. A jogi szabályozás következetlenségére vezethetõ vissza, hogy miközben a kisebbségi választói jegyzékbe való felvételt elviekben csak a kisebbségi közösségek tagjai kérhették, a gyakorlatban bárki egy formális nyilatkozat megtételével jogot szerezhetett a választásokon való részvételre. A nyilatkozat valóságtartalmát a választási szervek nem vizsgálhatták, így a jegyzõk akkor sem utasíthatták el a kérelmet, ha nyilvánvaló volt, hogy az adott személynek semmilyen kötõdése nincs a felvállalt kisebbségi közösséghez. Számos kisebbségi önkormányzat és társadalmi szervezet jelezte, hogy olyan településeken is nagy számban vettek fel választópolgárokat a jegyzékbe, ahol valójában nincs kisebbségi közösség. Az Országos Választási Iroda és a Központi Statisztikai Hivatal által közétett adatok összevetésébõl kitûnik, hogy 122 településen, illetve fõvárosi kerületben annak ellenére kérte legalább 30 választópolgár felvételét a kisebbségi választói jegyzékbe, hogy a 2001. évi népszámlálás alkalmával hárman vagy annál is kevesebben nyilvánították ki az adott nemzetiséghez tartozásukat. Ezek közül 50 településen senki nem vallotta magát a kisebbségi közösség tagjának, és senki nem számolt be nyelvi vagy kulturális kötõdésérõl. Ez nem jelenti azt, hogy e települések mindegyikében választási visszaélés történt volna, ám ezek a számadatok akkor is elgondolkodtatóak, ha figyelembe vesszük, hogy a népszámlálás nemzetiségi statisztikái nem pontosak, becslések szerint a kisebbségi közösségek tagjainak csak mintegy harmada vállalta fel identitását. 8 Megállapítható tehát, hogy a hatályos szabályozás hiányosságai miatt számos olyan településen is összeállíthatták a legalább 30 fõs – vagyis a választás kitûzéséhez szükséges létszámú – kisebbségi választói jegyzéket, ahol ennek tényleges közösségi legitimációja nem volt meg. A törvénymódosítás csak részben érte el célját: a jogalkotó ugyan az Alkotmány rendelkezéseivel összhangban határozta meg a választójogosultak körét, azonban nem biztosított megfelelõ eljárási szabályokat ahhoz, hogy a kisebbségi választópolgárok nyilvántartására létrehozott jegyzékbe csak a képviselt közösség tagjai kérhessék eredményesen felvételüket. A jegyzék összeállításának szabályait azért is indokolt módosítani, mert jelentõsen csökkentette a kisebbségi választópolgárok regisztrációra való hajlandóságát az, hogy nem a közösségük tagjaiból álló bizottság elõtt vallhatták meg identitásukat, hanem errõl a jegyzõnek kellett írásban nyilatkozniuk. Tapasztalataink szerint ennek döntõ szerepe volt abban, hogy 2006. június 15-ig mindössze 199 789 kisebbségi választópolgár kérte a jegyzékbe vételét.9 Több településen, ahol jelentõs létszámú kisebbségi közösség él, és eddig mûködött is kisebbségi önkormányzat, a regisztrált választópolgárok alacsony száma miatt nem lehetett a választást kitûzni. Általánosnak tekinthetõ, hogy az új szabályozással szembeni ellenérzések eloszlatása érdekében a kisebbségi képviselõk és a késõbbi jelöltek tájékoztatták lakóhelyük kisebbségi közösségének tagjait a jegyzékbe való felvétel módjáról. Sokan azt is vállalták, hogy átveszik a kérelmeket és eljuttatják a helyi választási irodához. Ez a gyakorlat nem kifogásolható, mert a jogszabályok nem tiltják, hogy a kérelmet a választópolgár megbízásából más személy helyezze el a gyûjtõládában vagy adja postára. Több panasz érkezett hozzánk azonban azzal kapcsolatban, hogy egyes településeken visszaélések történtek a kérelem benyújtásakor. A vizsgálat során megkeresett jegyzõk egy része elhárította, hogy véleményt mondjon a választási adatokról. Egyes jegyzõk azonban arról tájékoztattak, hogy megítélésük szerint a kisebbségi közösség tényleges létszámához képest többen kérték felvételüket a jegyzékbe. Valószínûsítették azt is, hogy az a személy, aki a kérelmeket összegyûjtötte és benyújtotta, visszaélt a nyilatkozattevõk adataival, és így sikerült regisztráltatnia a választás kitûzéséhez szükséges 30 fõt. Sokan ugyanis félreértették nyilatkozatuk tartalmát, és abban a hiszemben voltak, hogy azzal – a helyi önkormányzati választásokon használatos ajánlószelvényhez hasonlóan – a kérelmet átvevõ személy kisebbségi jelöltként való indulását támogatják. A kérelmek egy részét úgy gyûjtötték össze, hogy az kizárólag a nyilatkozattevõk személyes adatait és 2007/67/II. szám 8 E települések között feltehetõen vannak olyanok is, ahol a kisebbségi közösség tagjai a több évtizeddel ezelõtt elszenvedett sérelmek miatt vagy a hátrányos megkülönböztetéstõl való félelem folytán a népszámláláskor nem nyilatkoztak nemzetiségi kötõdésükrõl. Bár ennek ellentmondani látszik, hogy a jegyzékbe való felvételhez meg kellett adniuk az azonosításhoz szükséges adataikat, miközben a népszámlálás anonim módon zajlott. Más településeken – fõleg egyes fõvárosi kerületekben – pedig a KSH által közzétett adatok látszólag igazolják a kisebbségi közösségek jelenlétét, ám tényleges létszámuk nem indokolja a kisebbségi önkormányzat megalakítását. A visszaélések tételes kimutatásához ezért a népszámlálás adatai mellett szükség volna további kisebbségtörténeti és szociológiai kutatásokra is, erre azonban az országgyûlési biztosi vizsgálat keretében nincs lehetõség. 9 A 2001. évi népszámlálás során 314 060 személy vállalta fel valamely nemzetiséghez tartozását. Ezeket az adatokat figyelembe véve a cigány, a horvát, a német, a román, a szerb, a szlovén és az ukrán közösség tagjai tartózkodtak a legnagyobb arányban a jegyzékbe való felvételtõl. Ezzel szemben jelentõsen nõtt a magukat bolgárnak (55,3%), ruszinnak (148,5%) és örménynek (280%) vallók száma. aláírását tartalmazta, és csak utóbb – az érintettek tudta és belegyezése nélkül – vezették rá, hogy az adott kisebbség tagjának vallják magukat.10 Egyes jelzések szerint több településen ellenszolgáltatás fejében adták át a kitöltött kérelmeket, ez azonban nem volt bizonyítható. A jegyzõk a tudomásukra jutott bûncselekmény gyanúja esetén ugyan kötelesek feljelentést tenni, ám ez nem minden esetben történt meg. A jogalkalmazási gyakorlat nem volt egységes: ismert olyan település, ahol a jegyzõ a helyi újságban felhívta a választópolgárok figyelmét arra, hogy ha nem tartoznak ahhoz a kisebbséghez, amelynek jegyzékébe felvették õket, kérhetik adataik törlését, míg másutt a helyi választási iroda tagjai meg sem próbáltak fellépni a visszaélésekkel szemben. A jegyzékbe való felvétel rendje azért is kifogásolható, mert nem biztosított az eljárás átláthatósága, a kérelmek nyomon követhetõsége. Több településrõl érkezett hozzánk panasz azzal kapcsolatban, hogy a gyûjtõládában állítólagosan elhelyezett egyes kérelmek „eltûntek”, nem jutottak el a helyi választási irodához. A benyújtott kérelmek biztonságos õrzésérõl a jegyzõk a büntetõjogi felelõsség terhe mellett kötelesek voltak gondoskodni.11 A bizonyítási nehézségek miatt azonban szinte lehetetlen tisztázni, hogy a kérelmet valóban elhelyezték-e a gyûjtõládában, és ha igen, ki és mikor vette ki azt onnan. Számos településen olyan hírek terjedtek el, hogy illetéktelenek is hozzáférhettek a kisebbségi választói jegyzék adataihoz. Jól érzékelteti a választópolgárok bizalmatlanságát, hogy volt olyan panaszos, aki az egyik televíziós mûsorban bemutatott nyilvános választási jegyzõkönyvrõl azt feltételezte, hogy a felvétel a kisebbségi választói jegyzékrõl készült. Vizsgálataink során egyetlen esetben sem bizonyosodott be, hogy a helyi választási irodáktól kikerültek volna a kisebbségi választói jegyzék adatai. Tény azonban, ha valaki néhány közeli ismerõsével megbeszélte, hogy felvételét kérte a jegyzékbe, ez az információ akár azokhoz is eljuthatott, akikkel ezt nem szerette volna közölni. A választópolgárok személyének „titkossága” azért sem volt biztosítható, mert a környezetükben élõk akár abból is levonhattak következtetést, hogy látták, kik kapták meg – egyébként zárt borítékban – a jegyzékbe való felvételrõl szóló határozatot, illetve kik mentek be a választás napján a kisebbségi önkormányzati szavazóhelyiségbe. Kijelenthetõ tehát, hogy ha a helyi választási szervek betartották is az adatvédelmi szabályokat, nem feltétlenül volt garantálható, hogy a kisebbségi választópolgárok személye ne kerülhessen nyilvánosságra. A kisebbségi választói jegyzékbe való betekintést tiltó rendelkezések ugyanakkor az egyén információs önrendelkezési jogának védelmére hivatkozással megakadályozták, hogy a közösségek fel tudjanak lépni az önkormányzáshoz, illetve az önazonossághoz való kollektív jogot sértõ cselekményekkel szemben. A tapasztalt hiányosságok nyilvánvalóvá tették: a kisebbségi választói jegyzék jelen formájában nem tudja garantálni, hogy a kisebbségi önkormányzati választásokon csak a képviselt közösség tagjai vehessenek részt. Mindebbõl azonban nem vonható le az a következtetés, hogy a jegyzék bevezetése hibás jogalkotói döntés lett volna. Meggyõzõdésünk szerint ez az egyetlen alkotmányos eszköz, amely a választási eljárás szabályainak módosításával alkalmassá tehetõ a visszaélések visszaszorítására. Ezt támasztja alá, hogy az országos kisebbségi önkormányzatok tájékoztatása szerint több településen, ahol eddig „álkisebbségi önkormányzat” mûködött, a közösséghez nem tartozók meg sem kísérelték a kisebbségi választói jegyzék létrehozását, illetve nem regisztráltatta magát a választás kitûzéséhez szükséges legalább 30 fõ. Tény azonban, hogy ez a kedvezõ változás nem azért következett be, mert az új törvényi szabályozás megfelelõ biztosítékot nyújt a visszaélésekkel szemben. Sokkal inkább arra vezethetõ vissza, hogy a törvénymódosítás hatálybalépése és a választói jegyzékbe való felvétel határideje között mindössze néhány hónap telt el, így még nem váltak széles körben ismertté a választási rendszer hiányosságai, nem volt köztudott annak kijátszhatósága. Alappal lehet azonban tartani attól, hogy a jövõben ugrásszerûen nõhet a valós legitimációval nem rendelkezõ kisebbségi önkormányzatok száma. 12 A kisebbségek képviselethez, valamint önkormányzáshoz fûzõdõ alkotmányos jogainak maradéktalan érvényesülése érdekében elkerülhetetlen a Ve. módosítása. Amint arra már a 2002. évi választásokról szóló jelentésünkben is felhívtuk a figyelmet: a visszaélések megszüntetése érdekében szükséges, hogy a kisebbségi közösségek is közremûködhessenek 2007/67/II. szám 10 A 17/2006. (VI. 21.) OVB állásfoglalás szerint a kérelem érvényességének és hitelességének elengedhetetlen feltétele a saját kezû aláírás. A többi adat – indokolt esetben, a választópolgár jelenlétében és felkérése alapján – más módon (például gépírással) is rávezethetõ a nyomtatványra. 11 A Büntetõ Törvénykönyv (Btk.) 177/A. § (2) bekezdése értelmében az a hivatalos személy, aki a személyes adatok védelmérõl vagy kezelésérõl szóló törvényi rendelkezések megszegésével az adatok biztonságát szolgáló intézkedést elmulasztja, és ezzel más vagy mások érdekeit jelentõsen sérti, bûntett miatt három évig terjedõ szabadságvesztéssel büntetendõ. 12 Hassonló tendencia volt megfigyelhetõ a korábbi választások során is, az 1998. évben tapasztaltakhoz képest lényegesen több visszaélés történt 2002-ben. a választójogosultak nyilvántartásba vételére irányuló eljárásban. Garanciális jelentõsége lenne annak is, ha a választópolgárok kizárólag személyesen nyújthatnák be a kisebbségi választói jegyzékbe való felvétel iránti kérelmüket. 2.3. A választás kitûzése A törvénymódosítás egyik célja az volt, hogy a kisebbségi önkormányzati választást csak akkor lehessen megtartani, ha ezt a képviselt közösség tagjai kellõ számban igénylik. A jogalkotó ennek jegyében kizárólag azokon a településeken tette lehetõvé a választás kitûzését, ahol a kisebbségi választói jegyzékbe legalább 30 fõt felvettek. A választásokat legkésõbb a szavazást megelõzõ 65. napig, vagyis 2006. július 28-ig kellett kitûzni. A jegyzékbe azonban csak 2006. július 15-ig, illetve a jogorvoslati eljárás befejezéséig voltak felvehetõk a választópolgárok. A helyi választási bizottságoknak annak alapján kellett határozniuk, hogy a választás kitûzésének napján hányan szerepeltek a jegyzékben, a korábbi adatokat nem vehették figyelembe. A választás megtartását azonban nem akadályozta, ha a regisztrált választópolgárok létszáma a választás kitûzését követõen csökkent 30 fõ alá. A választási irodák hetente kötelesek voltak nyilvánosságra hozni a kisebbségi választói jegyzékben szereplõ választópolgárok számát. A települések jelentõs részében a kisebbségi közösségek ezeknek az adatoknak az ismeretében „megelégedtek” azzal, hogy legalább a 30 fõs küszöbhatárt elérjék. Ennek következtében már néhány választópolgár jegyzékbõl való törlése is veszélyeztethette a választás kitûzését. Több településrõl érkezett hozzánk panasz azzal kapcsolatban, hogy a választópolgárok nem önként kérték törlésüket, hanem a választási iroda tagjai, sõt esetenként olyan személyek próbálták befolyásolni döntésüket, akik elvileg nem is ismerhették volna a jegyzékbe felvettek névsorát. Voltak, akik azt követõen szerették volna a saját nyilatkozatukat érvényteleníteni, hogy szembesültek azzal, akaratukon kívül megakadályozták a választás kitûzését. Egyes panaszosok más választópolgárok törlés iránti kérelmét támadták meg arra hivatkozva, hogy azt kényszer vagy fenyegetés hatására nyújtották be. A jegyzõk ezzel szemben azt nyilatkozták, hogy nem befolyásolták a kérelmezõket, csupán a nyilatkozat megfogalmazásához nyújtottak segítséget, ha ezt valaki igényelte. Nem volt tudomásuk arról sem, hogy bárki is a jegyzékbõl való törlésre akarta volna rábírni a választópolgárokat. Kizártnak tartották azt is, hogy a választási irodától kikerülhettek volna a jegyzék adatai. Állításuk szerint a választópolgárok saját elhatározásukból kérték a törlésüket. Ezt azzal indokolták, hogy eredetileg sem állt szándékukban felkerülni a jegyzékre – vagyis visszaéltek az adataikkal és mások regisztráltatták õket –, vagy pedig meggondolták magukat. Az országgyûlési biztos nem rendelkezik nyomozati jogkörökkel, így megállapításainkat a felek nyilatkozatára kellett alapoznunk. Az egymásnak ellentmondó állítások miatt nem lehetett tisztázni, hogy volt-e valóságalapjuk a panaszoknak. A vizsgálatokat ezért azzal zártuk le, hogy felhívtuk a panaszosok figyelmét arra: ha tudomásuk van olyan esetrõl, amikor valakit kényszerrel, fenyegetéssel vagy éppen anyagi juttatás kilátásba helyezésével próbáltak rávenni a jegyzékbõl való törlés kérelmezésére, bûncselekmény gyanúja miatt feljelentést tehetnek. Ezek a panaszok rávilágítottak arra is, hogy a jogi szabályozás nem ad egyértelmû választ azon kérdésre: a választópolgár kérheti-e törlését a kisebbségi választói jegyzékbõl. A jogalkotó nem határozott meg külön törvényi szabályokat a kisebbségi választói jegyzék esetében, hanem a Ve. 115/G. § (2) bekezdése szerint azokat kell törölni, akiket a helyi önkormányzati választásokon vezetett névjegyzékbõl töröltek. A Ve. 15. § (2) bekezdése értelmében erre akkor kerülhet sor, ha a választópolgár meghalt, elvesztette a választójogát, illetõleg a lakcímének megváltozása miatt más szavazókör névjegyzékébe vették fel.

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes